મારા અનુભવોમાં હું માંડ સેટ થઈ. ઘડાઈ. ત્યાં મારી દીકરી પણ ડાબોડી જ થઈ. એટલે તેને પેન્સિલ પકડીને લખાવવાથી માંડીને… બધું જ મારી જેમ ડાબા હાથે જ ફાવે. જમવાનું હોય કે કોઈપણ કામ ડાબા હાથે જ બધું થાય. એની મુશ્કેલીઓથી મને પણ ઘણી શીખ મળે છે અને વિચાર આવે છે કે મારા મમ્મી-પપ્પા બન્ને તો જમોડી, તેમને કેવી અગવડતા મને શીખવવામાં થઈ હશે. હા, થોડી મોટી થઈ એટલે જમણા હાથે જમતા શીખવાડવાની કોશિશ કરી, પણ તેમાં એ લોકો સફળ ન થઈ શક્યા. અને મે આ શીખ લઈ મારી દીકરીને ક્યારેય કોઈપણ કામ માટે ડાબોડી થતા રોકી નહિ.